LISON 7
Kuma ku no runions sedu?
Runions di purmeru kristons seduba simplis. E ta kantaba, ora, lei i kombersa aserka di Skrituras. (1 Koríntius 14:26) Bu pudi oja mesmu kusa na no runions.
Instrusons ta basia na Biblia i sedu pratiku. Na fin di sumana, kada kongregason ta riuni pa obi un Diskursu Bibliku di 30 minutu, ku ta mostra kal ki balur di Biblia na no vida i kuma ki ta relasiona ku tempus ku no sta na vivi. Anos tudu no ta nsentivadu sigi ku no propi Biblia. Dipus di diskursu, i ta ten un ora di Studu di “A Sentinela”, nunde ku tudu jintis pudi partisipa na konsiderason di un artigu basiadu na edison di studu di A Sentinela. Es konsiderason ta judanu aplika orientasons di Biblia na no vida. Mesmu materia ta studadu na mas di 110 mil kongregasons na mundu ntidu.
No ta judadu minjoria no abilidadi di sina. No ta riuni tambi na metadi di sumana pa un programa di tris parti. Purmeru parti di 30 minutu i Studu Bibliku di Kongregason, un konsiderason atraves di purguntas ku respostas ku ta omenta no ntindimentu di profesias ku orientasons di Biblia. Dipus, Skola di Ministeriu Teokratiku, di 30 minutu, ta kumsa ku konsiderason di un parti di Biblia ku membrus di kongregason leiba ja. Dipus, studantis ku matrikula na skola ta fasi se apresentasons brevi. Un algin ku ta da konsijus ta fasi komentariu pa judanu minjoria no leitura ku manera di papia. (1 Timótiu 4:
Ora ku bu mati no runions, sin duvida bu na fika adimiradu ku kualidadi di nsinu ku bu na risibi.— Isaias 54:13.
Ke ku bu pudi spera obi na runions di Tustumuñas di Jeova?
Kal un di no runions ku bu misti mati?
kea_Latn tso_Latn kea_Latn kea_Latn kea_Latn kea_Latn kea_Latn kea_Latn